Skatepark Péitruss

De Skatepark Péitruss ass e Skatepark am Péitrussdall ënnert der Aler Bréck am Stater Quartier Gronn. En huet eng Fläch vun 3.400 m², vun deenen der 2.500 m² fir Skateboarding reservéiert sinn.Beschreiwung um Site vun der Stad Lëtzebuerg (gekuckt de 27. August 2017)

Et ass den zweete Skatepark an der Stad Lëtzebuerg. Zu Hollerech am fréiere Schluechthaus gëtt et schonn een, deen awer iwwerdaacht ass.

 Geschicht 

2004 hu Skateboard-Enthusiasten vun der a.s.b.l. skatepark.lu fir d'éischt Kéier Vertrieder vun der Gemeng kontaktéiert, fir iwwer de potentielle Bau vun engem Skatepark am Zentrum vun der Stad Lëtzebuerg ze diskutéieren.Eldoradio: E Freideg geet den Skatepark offiziell op (19. Juli 2016) 2008 ass d'Plaz bei der Rue Saint-Quirin fir weider Studien vum Stater "Service des Parcs" zeréckbehale ginn. Am Juli 2013 gouf de Virprojet dem Gemengerot presentéiert an en initiale Budget vun 1,445 Milliounen EuroPaperjam: Un skatepark dans la Pétrusse (6. Juli 2015) gestëmmt.Geschicht vum Skatepark Péitruss op skatepark.lu (gekuckt de 27. August 2017) Am Juni 2015, no der offizieller Ausschreiwung, huet de Gemengerot säin entgültegen Accord fir esou eng Anlag ginn, an de Budget op zwou Milliounen Euro erhéicht.Luxemburger Wort: Der "Skatepark Péitruss" kündigt sich an (3. Februar 2016)

De Skatepark ass den 22. Juli 2016 opgaangen.L'essentiel: Hier schlägt das Skaterherz Purzelbäume (21. Juli 2016)

Den 3. September 2016 huet sech e Mann suicidéiert, andeems e vun der Aler Bréck gesprongen ass. En ass direkt nieft dem Agank vum Skatepark opgeschloen, och net wäit vun enger Spillplaz ewech. Dat Ganzt ass vu ville Kanner a Jugendleche gesi ginn.Le Quotidien: Suicides à Luxembourg-Ville : la sécurisation du viaduc à l'étude (13. September 2016) Doropshin gouf eng provisoresch Clôture op der Bréck installéiert.L'essentiel: Stadt Luxemburg will das Viadukt absichern (9. September 2016)Eldoradio: Stëmmen no Schutz gi méi haart (6. September 2016)

 Um Spaweck 


Kategorie:Skateboarding
Kategorie:Stad Lëtzebuerg
Kategorie:Gronn (Stad Lëtzebuerg)
Kategorie:Bauwierker 2016